*Kivonat a Jászberény Városi Önkormányzat Képviselő-testületének 2019. január 16-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***14/2019. (I. 16.) határozata***

***a jászberényi 3882/A/1, 3882/A/2, 3882/A/3 hrsz-ú, természetben Jászberény, Liliom u. 4. fsz. 1-3. sz. alatt található ingatlanok ingyenes használatba adásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a, továbbá a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet 18. §-ában foglaltak alapján hozzájárul a Jászberény Városi Önkormányzat tulajdonát képező jászberényi a jászberényi 3882/A/1, 3882/A/2, 3882/A/3 hrsz-ú, természetben Jászberény, Liliom u. 4. fsz. 1-3. sz. alatt található ingatlanok **Jászberényi Vagyonkezelő és Városüzemeltető Nonprofit Zrt.** (székhely: 5100 Jászberény, Margit-sziget 1., adószám: 11267827216, képviseli: Horgosi Zsolt ügyvezető) **részére történő ingyenes használatba** – haszonkölcsönbe – **adásához kommunális ágazati tevékenység ellátása céljából 2019. január 1. napjától határozatlan időtartamra szólóan.**
2. A haszonkölcsön szerződésben rögzíteni kell az alábbiakat:

* Az ingatlan fenntartásával, üzemeltetésével kapcsolatban felmerülő költségeket az ingyenes használónak kell viselnie.
* A használót az ingatlan rendeltetésszerű használatával kapcsolatosan az alábbi költségek terhelik:
* az általa használt ingatlan karbantartása,
* az általa használt ingatlan közüzemi díjai (szemétszállítás díja, víz- és csatornadíj, távfűtés-, víz-, melegvíz díja, elektromos energia díja, gázfogyasztás díja) és a külön szolgáltatások díja (különösen: közös költségek, kábel Tv díj, kéményseprő díj, telefon díj).
  + A használatba adó a szerződésszegés abbahagyására irányuló írásbeli felszólítás kézhezvételét követően 8 munkanapon belül felmondhatja a szerződést, ha
* a használó a rendelkezésére bocsátott ingatlanban nem az ingyenes használatra jogosító tevékenységet végzi, azt nem a megjelölt célra használja,
* a használó a meghatározott költségeket nem fizeti meg,
* a használó a szerződésben vállalt, vagy jogszabályban előírt egyéb lényeges kötelezettségét nem teljesíti,
* a használó a használt ingatlant rongálja, vagy rendeltetésükkel ellentétesen használja.

1. A Képviselő-testület felhatalmazza Jászberény Város Polgármesterét a Jászberény Városi Önkormányzat, mint használatba adó és a Jászberényi Vagyonkezelő és Városüzemeltető Nonprofit Zrt., mint használatba vevő közötti haszonkölcsön szerződésnek a Jászberény Városi Önkormányzat képviseletében történő aláírására.

**Határidő:** 2019. január 31. (a haszonkölcsön szerződés aláírására)

**Felelős**: Dr. Szabó Tamás polgármester (a 3. pontban foglaltak vonatkozásában)

Kiss József, a PH Közgazdasági Iroda vezetője

**Erről:**

1. Jászberényi Vagyonkezelő és Városüzemeltető Nonprofit Zrt. – Jászberény,
2. Jász-Nagykun-Szolnok Megyei Kormányhivatal – Szolnok,
3. PH Közgazdasági Iroda – helyben,
4. Gazdasági és Tulajdonosi Bizottság tagjai – helyben,
5. Képviselő-testület valamennyi tagja – helyben,
6. Irattár

**é r t e s ü l.**

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. január 17.*

*(Dr. Bessenyei Lilla)*

*irodavezető*